Diari Oficial de la Generalitat Valenciana


Sumari del DOGV 5040, del 01-07-2005 (2005/7696)

Informació pública del programa d'actuació integrada de la unitat d'execució única sector Polígon Industrial del Rajolar del PGOU d'Algimia de Alfara.
------------------------------------------------------------------------------------------------------------------------------------------------------

### Dades del document

Número de DOGV
:   5040

Data del DOGV
:   01-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7696


Organisme emissor
:   Hermanos Ventura, SL

Tipus de document
:   Anunci

Informació pública del programa d'actuació integrada de la unitat d'execució única sector Polígon Industrial del Rajolar del PGOU d'Algimia de Alfara. [2005/M7696]
  
Als efectes del que preveu la Llei 6/1994, Reguladora de l'Activitat Urbanística, es posa en coneixement de tots els possibles interessats o afectats el següent:
  
Primer
  
L'entitat mercantil Hermanos Ventura, SL ha formulat una proposta de programa d'actuació integrada de la unitat d'execució única sector Polígon Industrial del Rajolar del PGOU d'Algimia de Alfara. La dita proposta està formada pels documents de programa, alternativa tècnica, document d'homologació sectorial modificativa, pla parcial de millora, estudi d'impacte ambiental i avantprojecte d'urbanització, tot això a l'empara del que preveu l'article 48 de la citada llei.
  
Segon
  
En aplicació del que establix l'article 48.1.c en relació amb l'article 46.3 i concordants de la referida llei, correspon sotmetre el referit programa, amb tota la seua documentació que s'aporta, a informació pública per termini de 20 dies hàbils, comptats a partir del següent dia a la publicació d'este anunci en el Diari Oficial de la Generalitat Valenciana.
  
Tercer
  
Es fa constar que, durant el dit termini, els interessats i afectats en este procediment podran formular qualssevol al·legacions que al seu dret convinguen, així com altres alternatives tècniques al programa i, si és procedent, proposicions juridicoeconòmiques, tot això en els termes i condicions de la LRAU, a l'efecte de la qual qualsevol interessat podrà consultar l'expedient en la Notaria de Vicente Micó Giner, sítia a Sagunt, avinguda dels Sants de la Pedra, número 8, els dies hàbils en horari d'atenció al públic. Igualment, es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del programa i documents que s'acompanyen a este o sol·licitar que se li exhibisca esta.
  
Quart
  
La referida documentació, així com l'expedient administratiu, podrà ser consultat en l'Ajuntament d'Algimia de Alfara, els dies hàbils en horari d'atenció al públic, on així mateix poden ser presentades les al·legacions que corresponguen.
  
Quint
  
Per mitjà del present edicte, segons allò que s'ha preceptuat pel paràgraf segon de l'article 48, en relació amb l'article 46 paràgrafs quart i quint de la citada llei, es posa en coneixement dels interessats que durant el període de cinc dies, comptats a partir del venciment del termini anterior podran presentar-se les proposicions juridicoeconòmiques de les distintes alternatives que optaren a l'adjudicació del programa; llevat que durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial. En este cas, la pròrroga es farà constar en l'expedient, anunciant-se en el tauler d'anuncis de l'Ajuntament d'Algimia de Alfara i es comunicarà als que, per desconéixer-ho presenten pliques prematurament.
  
Sext.
  
L'acte d'obertura de pliques tindrà lloc una vegada conclòs el termini per a presentar-les i s'acredite el que disposa l'apartat 1.C) de l'article 48 de la Llei 6/1994, de 15 de novembre.
  
Sèptim
  
Amb relació a la remissió d'avisos al domicili fiscal dels titulars cadastrals afectats per esta actuació, en compliment del que disposa l'article 46.3 de la Llei Reguladora de l'Activitat Urbanística, s'ha procedit amb anterioritat a este anunci, a l'enviament de l'avís amb el contingut d'este a tots els titulars cadastrals afectats.
  
Octau
  
El present anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels quals és desconegut i per als titulars que no es troben en la base de dades, de la relació que emet el Centre de Gestió Cadastral. Cosa que se'ls comunica per mitjà del present avís als efectes oportuns.